Document ID: /roh_data/filtered/fineweb-2-filterrobots_roh.jsonl.gz/66996

S. Messa da laud
Dumengia, ils 25 da fenadur 2021
allas 18.30 uras a Laax
cun sur Markus Domeisen
Cordial invit a nossa messa da laud cun musica nova, moderna e spirituala e cun ina liturgia ed oraziuns per part cumpletadas cun acustica, graficas ni elements visuals.
Nus selegrein sin in bien seveser cun vus.
Concerts da stad
Gievgia, ils 12 d’uost 2021 allas 20.30 uras
Vendergis, ils 13 d’uost 2021 allas 20.30 uras
Sonda, ils 14 d’uost 2021 allas 11.00 uras
Dapi 47 onns ein ils concerts da stad ella baselgia da S. Rumetg a Falera enconuschents per lur biala ed exquisita musica da camera. Mintg’onn ein quels treis concerts igl uost in punct fix el program cultural da nossa regiun.
Uonn udin nus la gievgia igl Amar Quartett cun ovras da Josef Haydn e Fritz Kreisler. Il vendergis savein nus tedlar in Rezital cun violina e clavazin sco era perlas da Fritz Kreisler ed ina sonata da Johannes Brahms. La sonda carmala igl Amar Quartett aunc inaga ensemen cun in saxofonist cun ovras interessantas ed unicas dad Adolf Busch ed Astor Piazzolla.
Ulteriuras informaziuns anfleis vus sut: www.sommerkonzertefalera.ch.
S. Messa alpestra a Nagens
Dumengia, ils 22 d’uost 2021
allas 11.00 uras
Il Chor mischedau conta.
Marenda: L’ustria Stalla a Nagens ei aviarta. Tgi che preferescha da marendar ord igl agen saccados sa far quei sin las meisas sper la fontauna.
La groma vegn offerida dils purs.
Viadi: Il bus a Nagens parta allas 9.20 uras ed allas 10.20 uras naven dalla fermada sper il parcadi dil lag. Il bus da retuorn parta allas 14.05 uras. Quels treis cuors vegnan offeri dalla pleiv.
Nus selegrein da puspei astgar festivar cun vus uonn il survetsch divin sut tschiel aviert e sperein da passentar ina legreivla dumengia en buna cumpignia.
En cass d’aura malguessa dat la numera da telefon 076 406 41 12 sclariment naven dallas 7.00 tochen las 9.00 uras. Da maccort’aura ha la messa liug allas 10.15 uras en baselgia parochiala a Laax.
Devoziun per ils affons e lur geniturs
Margis, ils 14 da settember 2021
allas 16.15 uras
La miur ed il truffel
Nus udin la historia nua che perfin la miur ha gidau il pur a trer ora la caglia da truffels ed il pur ha perfin duvrau in car da menar a casa tut ils truffels. Aschi biars truffels pendevan vid la caglia. Nus essan surstai, tut tgei bi e bien ch’il Segner lai crescher.
Duront la devoziun d’affons lein nus ludar ed engraziar Diu per tut quei ch’el lai crescher.
Jeu selegrel da seveser cun vus
Irena
S. Messa da laud
Dumengia, ils 26 da settember 2021
allas 18.30 uras a Laax
cun sur Saji Vellavoor
Cordial invit a nossa messa da laud cun musica nova, moderna e spirituala e cun ina liturgia ed oraziuns per part cumpletadas cun acustica, graficas ni elements visuals.
Nus selegrein sin in bien seveser cun vus.